**ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ Γ’ ΛΥΚΕΙΟΥ**

**ΟΜΑΔΑ ΠΡΩΤΗ**

**ΘΕΜΑ Α**

**Α1.** *Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στο γράμμα που αντιστοιχεί σε κάθε πρόταση, τη λέξη* ***Σωστό****, αν η πρόταση είναι σωστή, ή* ***Λάθος****, αν η πρόταση είναι λανθασμένη.*

**α.** Η μεγάλη εξειδίκευση των ανθρώπων σε μια δραστηριότητα που συχνά είναι πολύ περιορισμένη, μετατρέπει την εργασία σε ανιαρή απασχόληση.

**β.** Οι ανάγκες ως σύνολο δεν είναι απεριόριστες και καθεμία ανάγκη ξεχωριστά υπόκειται σε προσωρινό κορεσμό.

**γ.** Με σταθερή τη ζήτηση, όταν μειώνεται η προσφορά, αυξάνεται η τιμή ισορροπίας, ενώ η ποσότητα ισορροπίας μειώνεται.

**δ.** Ο αριθμός των επιχειρήσεων, ως παράγοντας επηρεασμού της προσφοράς, αφορά απολειστικά την ατομική καμπύλη προσφοράς.

**ε.** Η έννοια της αγοράς περιορίζεται σε ένα γεωγραφικό χώρο.

**Μονάδες 15**

*Στις παρακάτω προτάσεις* ***Α2*** *και* ***Α3*** *να γράψετε στο τετράδιό σας τον αριθμό της πρότασης και, δίπλα του, το γράμμα που αντιστοιχεί στη σωστή απάντηση.*

**Α2.** Η εισοδηματική ελαστικότητα ενός αγαθού είναι -2, όταν:

**α.** αύξηση του εισοδήματος των καταναλωτών κατά 10% προκαλεί αύξηση της ζήτησης κατά 20%

**β.** μείωση του εισοδήματος κατά 5% προκαλεί αύξηση της ζήτησης κατά 10%

**γ.** μείωση του εισοδήματος κατά 12% προκαλεί αύξηση της ζήτησης κατά 6%

**δ.** αύξηση του εισοδήματος κατά 10% προκαλεί μείωση της ζήτησης κατά 5%.

**Μονάδες 5**

**Α3.** Ο νόμος της φθίνουσας απόδοσης αρχίζει να λειτουργεί, όταν:

**α.** το μέσο προϊόν είναι ίσο με το οριακό προϊόν

**β.** το συνολικό προϊόν γίνεται μέγιστο

**γ.** το οριακό προϊόν γίνεται αρνητικό

**δ.** το οριακό προϊόν αρχίζει να μειώνεται.

**Μονάδες 5**

**ΟΜΑΔΑ ΔΕΥΤΕΡΗ**

**ΘΕΜΑ Β**

**Β1.** Από τους προσδιοριστικούς παράγοντες της ζήτησης:

**α.** να περιγράψετε τις προτιμήσεις των καταναλωτών (μονάδες 5)

**β.** να περιγράψετε τις τιμές των άλλων αγαθών (μονάδες 12) και να κατασκευάσετε τα αντίστοιχα διαγράμματα (μονάδες 8).

**Μονάδες 25**

**ΟΜΑΔΑ ΤΡΙΤΗ**

**ΘΕΜΑ Γ**

Δίνεται ο παρακάτω πίνακας που αφορά την παραγωγή και το κόστος παραγωγής μιας επιχείρησης στη βραχυχρόνια περίοδο λειτουργίας της (δεν απαιτείται η αντιγραφή του πίνακα στο τετράδιό σας):



**Γ1.** Να κατασκευάσετε τον πίνακα προσφοράς της επιχείρησης.

**Μονάδες 4**

**Γ2.** Να υπολογίσετε διαδοχικά την ελαστικότητα της προσφοράς καθώς αυξάνεται η τιμή. Να χαρακτηρίσετε την προσφορά με βάση την τιμή της ελαστικότητας (δεν απαιτείται η μετατροπή των κλασμάτων σε δεκαδικούς αριθμούς).

**Μονάδες 5**

**Γ3.** Επιπλέον των δεδομένων του παραπάνω πίνακα, η επιχείρηση, κατά την ίδια χρονική περίοδο, δαπανά για ενοίκιο 150 χρηματικές μονάδες και για ασφάλιστρα 50 χρηματικές μονάδες. Όταν η επιχείρηση παράγει 200 μονάδες προϊόντος, να υπολογίσετε:

**α.** το μέσο συνολικό κόστος (ATC) (μονάδες 6)

**β.** το μέσο σταθερό κόστος (AFC) (μονάδες 2).

**Μονάδες 8**

**Γ4.** Αν η επιχείρηση παράγει 210 μονάδες προϊόντος και θέλει να μειώσει το κόστος της κατά 420 χρηματικές μονάδες, να υπολογίσετε πόσες μονάδες πρέπει να μειώσει το παραγόμενο προϊόν της.

**Μονάδες 8**

**ΟΜΑΔΑ ΤΕΤΑΡΤΗ**

**ΘΕΜΑ Δ**

Οι συναρτήσεις ζήτησης και προσφοράς στην αγορά ενός γεωργικού προϊόντος είναι QD=400-10P και QS=100+10P αντίστοιχα, όπου QD η ζητούμενη ποσότητα, QS η προσφερόμενη ποσότητα και Ρ η τιμή.

**Δ1.** Να υπολογίσετε την τιμή και την ποσότητα ισορροπίας της αγοράς του αγαθού.

**Μονάδες 4**

**Δ2.** Το κράτος, προκειμένου να προστατέψει το εισόδημα των αγροτών, επιβάλλει κατώτατη τιμή πώλησης του αγαθού ΡΚ=20 χρηματικές μονάδες. Να υπολογίσετε:

**α.** το πλεόνασμα που δημιουργείται στην αγορά από την επιβολή της κατώτατης τιμής (μονάδες 3)

**β.** τα συνολικά έσοδα των αγροτών, όταν το κράτος αγοράσει το πλεόνασμα στην κατώτατη τιμή ΡΚ (μονάδες 3)

**γ.** την επιβάρυνση του κρατικού προϋπολογισμού από την αγορά του πλεονάσματος (μονάδες 3)

**Μονάδες 9**

**Δ3.** Να υπολογίσετε το χρηματικό όφελος των αγροτών, μετά την επιβολή της κατώτατης τιμής ΡΚ.

**Μονάδες 6**

**Δ4.** Αν το κράτος με την κατάλληλη πολιτική επηρεάσει τους αγρότες που παράγουν το προϊόν και η συνάρτηση προσφοράς γίνει Q΄S=60+10P, να υπολογίσετε τη μεταβολή της κρατικής επιβάρυνσης στην ίδια κατώτατη τιμή ΡΚ=20 χρηματικές μονάδες.

**Μονάδες 6**

**ΑΠΑΝΤΗΣΕΙΣ**

**ΟΜΑΔΑ ΠΡΩΤΗ**

**ΘΕΜΑ Α**

**Α1.** **α.** Σ

**β.** Λ

**γ.** Σ

**δ.** Λ

**ε.** Λ

**Α2.** β

**Α3.** δ

**ΟΜΑΔΑ Β**

**ΘΕΜΑ Β**

**Β1. α.** Σχολικό βιβλίο σελίδα 34: Οι προτιμήσεις των καταναλωτών.

**β.** Σχολικό βιβλίο σελίδες 35-36: Οι τιμές των άλλων αγαθών.

**ΟΜΑΔΑ ΤΡΙΤΗ**

**ΘΕΜΑ Γ**

**Γ1.** Γνωρίζουμε ότι η βραχυχρόνια καμπύλη προσφοράς μιας επιχείρησης είναι στην ουσία το ανερχόμενο τμήμα της καμπύλης του οριακού κόστους, που βρίσκεται πάνω από την καμπύλη του μέσου μεταβλητού κόστους. Δηλαδή η επιχείρηση προσφέρει για ανερχόμενο. Άρα ο πίνακας προσφοράς της επιχείρησης είναι:

|  |  |  |
| --- | --- | --- |
|  | P | QS |
| Α | 5 | 180 |
| Β | 15 | 200 |
| Γ | 30 | 210 |

**Γ2.** 

 άρα η προσφορά είναι ανελαστική.



 άρα η προσφορά είναι ανελαστική.

**Γ3.** Το ενοίκιο και τα ασφάλιστρα είναι δαπάνες που ανήκουν στο σταθερό κόστος της επιχείρησης.

Άρα FC=150+50=200 χρηματικές μονάδες.

**α.** Για Q=200, TC200=FC+VC200=200+1200=1400 χρημ. μονάδες.

Οπότε:  χρημ. μονάδες.

**β.** Για Q=200, FC=200 (Το FC είναι παντού το ίδιο σε όλα τα επίπεδα παραγωγής).

Οπότε: χρημ. μονάδα.

**Γ4.**

|  |  |  |
| --- | --- | --- |
| **Q** | **VC** | **MC** |
| 180 | 900 | 5 |
| QX | 1080 |  |
| 200 | 1200 | 15 |
| 210 | 1500 | 30 |

 χρημ. μονάδες.

QX=192 μονάδες.

Άρα ΔQ=192-210= -18 μονάδες.

Θα πρέπει να μειώσει το παραγόμενο προϊόν κατά 18 μονάδες.

**ΟΜΑΔΑ ΤΕΤΑΡΤΗ**

**ΘΕΜΑ Δ**

**Δ1.** Στο σημείο ισορροπίας ισχύει:





Άρα  μονάδες

**Δ2. α.** Για ΡΚ=20, μονάδες

 μονάδες

Πλεόνασμα=  μον.

**β.** Συνολικά έσοδα αγροτών= χρημ. μονάδες

ή συνολικά έσοδα αγροτών=Έσοδα από καταναλωτές+Έσοδα από κράτος=

(ΡΚ)+( ΡΚπλεόνασμα)=(20200)+(20100)=6.000 χρημ. μονάδες

**γ.** Επιβάρυνση κρατικού προϋπολογισμού=ΡΚΠλεόνασμα=20100=2.000 χρημ. μονάδες

**Δ3.** Στην Ρ0=15 τα συνολικά έσοδα των αγροτών ήταν:

Σ.Ε πριν την ΡΚ= χρημ. μονάδες.

Σ.Ε μετά την ΡΚ=6.000 χρημ. μονάδες.

Άρα χρηματικό όφελος αγροτών μετά την επιβολή της

ΡΚ=6000-3750=2.250 χρημ. μονάδες

**Δ4.** Για ΡΚ=20 =60+10(20)=260 μονάδες

Άρα Πλεόνασμα= -=260-200=60 μονάδες.

Άρα νέα κρατική επιβάρυνση =ΡΚπλεόνασμα=2060=1200 χρημ. μονάδες Μεταβολή κρατικής επιβάρυνσης=1200-2000= -800 χρημ. μονάδες.

Παρατηρούμε ότι η κρατική επιβάρυνση μειώνεται κατά 800 χρημ. μονάδες.

ΤΙΣ ΑΠΑΝΤΗΣΕΙΣ ΕΠΙΜΕΛΗΘΗΚΕ Η ΟΜΑΔΑ ΤΩΝ ΟΙΚΟΝΟΜΟΛΟΓΩΝ ΤΩΝ ΦΡΟΝΤΙΣΤΗΡΙΩΝ

**«ΟΜΟΚΕΝΤΡΟ» ΚΑΙ «ΑΝΘΡΩΠΙΣΤΙΚΩΝ ΣΠΟΥΔΩΝ» ΦΛΩΡΟΠΟΥΛΟΥ**

[**www.floropoulos.gr**](http://www.floropoulos.gr)

**ΛΙΑΒΑΡΗΣ Α. – ΦΛΩΡΟΠΟΥΛΟΥ Ε.**